
Materiale despre Sfânta noua muceniță Achilina (Akylina) din Zagliveri: 

Muceniţa fecioară a lui Hristos, Achilina, era de loc din satul Zagliveri şi avea pă- 
rinți evlavioşi. Zagliveri, un sat de pe lângă Tesalonic, era în perioada otomană un 
sat mixt, locuit de turci şi de romei (creştini ortodocşi). 


Intr-o zi, tatăl Achilinei s-a certat cu un turc, s-au încăierat și l-a lovit pe turc de l-a 
omorât. A fost prins şi dus la Paşă, în Tesalonic. Acolo, de frică şi pentru a scăpa 
de pedeapsa cu moartea, s-a făcut musulman. 


Pe atunci, Achilina era încă o copilă. Mama ei a rămas creştină și o sfătuia şi pe 
aceasta să rămână neclintită în credinţa în Hristos, chiar dacă ar trebui să fie chi- 
nuită şi să moară. 


Când Achilina a mai crescut, turcii îl îmboldeau pe tatăl ei să o silească să treacă la 
Islam, iar acela le spunea: „Când vreau, o s-o trec la musulmani”. 


Și pentru că presiunea continua, într-o zi, pe când sfânta era de optsprezece ani, a 
chemat-o tatăl său şi 1-a spus: „Copila mea, deoarece ceilalți turci mă întreabă în 
fiecare zi când o să te turceşti și pentru că într-o zi tot o să se întâmple aceasta, fă-o 
azi, mai devreme, ca să nu mă mai supere pe mine în fiecare zI”. 


Atunci sfânta, cu mult curaj, i-a răspuns: „Crezi cumva că am puţină credinţă ca și 
tine, să mă lepăd de Ziditorul şi Făcătorul meu, de Domnul lisus Hristos, care a 
îndurat pentru noi răstignire şi moarte? Așa ceva n-o să se-ntâmple. Eu sunt gata să 
rabd orice chin, chiar şi moartea pentru dragostea Hristosului meu”. 


Când tatăl acesteia le-a făcut cunoscute turcilor cele spuse, aceștia au trimis ime- 
diat oameni pentru a o prinde şi a o duce la judecată. 

Mama ei, văzându-i pe cei trimiși, a chemat-o pe sfântă şi 1-a zis: „Copila mea, a 
sosit ceasul pentru care te-am povăţuit în fiecare zi. Copila mea, fă ascultare: să 
rabzi cu bărbăţie chinurile pe care o să le înduri şi să nu te lepezi de Hristos”. 


Sfânta, cu lacrimi, i-a răspuns: „Nu îți fie teamă, mama mea, şi eu același ţel am. 
Dumnezeu să fie de ajutor, iar tu să te rogi”. Și aşa s-au despărțit. 


Trimişii au legat-o pe sfântă şi au dus-o la judecată, iar mama își urma iubita ei 
fcă. La judecată nu au îngăduit intrarea mamei. 


Au adus-o pe Achilina în faţa judecătorului şi i-a spus: „Bre, te faci turcă?”, la care 
sfânta a răspuns: „Nu, nu mă fac. Nu o să se întâmple niciodată să îmi las credința 
mea şi pe Stăpânul meu, Hristos”. 


Judecătorul a poruncit să îi dea jos îmbrăcămintea și să o lase doar în cămaşa feme- 
iască ce-1 ajungea până la genunchi, să o lege de un stâlp şi să o bată cu varga. 


După prima bătaie, au dezlegat-o şi au condus-o în faţa judecătorului. Turcii de 
față, împreună cu judecătorul, au început să se străduiască prin diferite făgăduințe, 
linguşiri şi daruri să o determine să devină musulmană. Văzând statornicia sfintei, 
judecătorul a poruncit să fie bătută pentru a doua oară, vreme mai îndelungată, 
până 1 se rupse cămașa şi a rămas dezbrăcată de tot. Pentru a doua oară au condus- 
o la judecător: „Nu ţi-e rușine, bre, să te porți așa dezbrăcată în fața atâtor 
oameni ?”, îi spuse judecătorul. „Ori te turceşti, ori îţi rup oasele unul câte unul!” 


„Dar ce-aş putea pofti de la credinţa voastră, îi răspunse sfânta? Să mă lepăd de 
Hristosul meu și să cred în care minuni ale credinţei voastre? Voi duhniţi chiar şi 
când încă sunteţi în viaţă!” 


Atunci judecătorul s-a aprins de mânie şi de ruşine şi a poruncit să fie bătută fără 
milă pentru a treia oară. Au bătut-o atât de tare, încât a rămas aproape moartă. 
Pământul s-a înroșit de la sângele ei, iar bucăţi din carnea ei cădeau pe jos. Au dez- 
legat-o şi au pus-o în braţele unui creştin care se afla de față, să o ducă la casa el. 


Mama ei s-a apropiat să o îmbrăţişeze, întrebând-o: „Ce-ai făcut, copila mea?” 
sfânta, cu mare greutate şi de-abia putând să-şi deschidă ochiu, aflându-se în ulti- 
mele clipe de viaţă, i-a răspuns: "După cum ne-am vorbit, mamă, mi-am păstrat 
credinţa”. 

Mama şi-a ridicat mâinile și ochii la cer, slăvind pe Dumnezeu, iar sfânta şi-a dat 
sufletul în mâinile lui Dumnezeu, luând cununa muceniciei. 


Sfintele ei moaşte imediat au izvorât mir bine mirositor. Era atât de multă mirea- 
smă, încât a umplut tot drumul pe unde treceau cu moaştele pentru a le îngropa. 
Seara, pe mormântul Sfintei Achilina a coborât Lumină cerească, încât creştinii să 
slăvească pe Dumnezeu şi să-și întărească credinţa. 


Sfânta nouă muceniță Achilina a luat moarte mucenicească în ziua de 27 septem- 
brie 1764. 

